Legal Document

Category: 2016

Text:
18. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ Αριθ. 237432/13882 της 12/29 Νοεμ.  1962 (ΦΕΚ Β΄ 431) Περί απαλλαγής των υπέρ τρίτων κρατήσεων. Έχοντες υπ’ όψιν: 1.Τας διατάξεις του Α.Ν. 1671/1951 ως ετροποποιήθη και συνεπληρώθη ούτος δια του Νόμ. 3070/54, εν συνδυασμώ και προς τας τοιαύτας του Ν.Δ. 3075/1954 3532/1954 και Β.Δ. 866/1960. 2.Το άρθρ. 3 του Α.Ν. 1030/1946. 3.Την υπ’ αριθ. 99/23.7.1962 πράξιν του Υπουργικού Συμβουλίου περί συγκεντρώσεως λογ/σμώ του Δημοσίου σίτου και σικάλεως, εσοδείας 1962, ως και τας σχετικάς αποφάσεις της εξ Υπουργών Οικονομικής Επιτροπής περί συγκεντρώσεως λογ/σμώ του Δημοσίου κριθής και βρώμης και ορύζης εσοδείας 1962, αποφασίζομεν: Απαλλάσσομεν πάσης υπέρ τρίτων κρατήσεως πλην των αφορωσών το ΙΚΑ, ΓΕΛ και ΚΑΦ τας απορρεούσας πληρωμάς εκ της συγκεντρώσεως και εν γένει διαχειρίσεως σίτου, σικάλεως, κριθής, βρώμης και ορύζης περιόδου 1962-1963 λογ/σμώ του Δημοσίου. Η παρούσα, ισχύουσα από της ενάρξεως συγκεντρώσεως εκάστου των ανωτέρω ειδών, δημοσιευθήτω δια της Εφημερίδος της Κυβερνήσεως.